Teška nesreća: vozač bježao policiji pa se zabio u betonski stup

Vozač je teško ozlijeđen nakon što je bježao policijskoj patroli u utorak poslijepodne kod Ivanić-Grada.

Nesreća se dogodila na području mjesta Obedišće, između Ivanić-Grada i Popovače. Vozač opel astre bježao je policijskom vozilu pa je izletio s ceste i lijevom bočnom stranom zabio se u betonski stup električne mreže.

Foto: DVD OBEDIŠĆE

Morali su ga izvlačiti vatrogasci DVD-a Obedišće kojima su u pomoć priskočili i kolege iz JVP-a Ivanić-Grada. Izvukli su ga na suvozačeva vrata i predali ekipi hitne medicinske pomoći.

Prema neslužbenim informacijama, vozač astre teško je stradao. Zasad nije poznato zbog čega je bježao policijskoj patroli. Više informacija znat će se nakon što policija izvijesti o rezultatima očevida.

Objava Teška nesreća: vozač bježao policiji pa se zabio u betonski stup pojavila se prvi puta na Danica.hr.