Mladić (19) bježao policiji pa ga sudac odmah kaznio sa 6000 eura!

Mladić (19) koji je automobilom bježao policijskoj potjeri priveden je sucu koji ga je kaznio s čak 6000 eura!

Kako javlja policija, sve se dogodilo u noći s petka na subotu na području Karlovca kad se mladi vozač nije zaustavio na svjetlosne i zvučne znakove službenog policijskog vozila, već je nastavio kretanje uz povećanje brzine.

“Dolaskom na raskrižje pretjecao je automobil na dijelu na kojem je to zabranjeno, a na sljedećem raskrižju se nije zaustavio na crveno svjetlo na semaforu, već je i dalje povećavao brzinu kretanja”, otkrili su iz policije.

Na koncu su ga pronašli i uhitili. Utvrdili su da je upravljao neosiguranim vozilom, kojem je istekao rok važenja prometne dozvole, prije stjecanja prava na upravljanje. Odbio se podvrgnuti ispitivanju na droge te je posjedovao oko 5 grama marihuane.

“Nadležni sud izrekao mu je novčanu kaznu od 5993 eura i šest mjeseci zabrane upravljanja motornim vozilom”, rekli su u karlovačkoj Policijskoj upravi.

Objava Mladić (19) bježao policiji pa ga sudac odmah kaznio sa 6000 eura! pojavila se prvi puta na Danica.hr.